મહેશભાઇએ જણાવ્યું હતું કે પોતે વર્ષોથી જામનગરના અલગ-અલગ વેપારીઓ પાસેથી સોના-ચાંદીના દાગીના મેળવી રાજકોટ પોલીસીંગ કરવા માટે લઇ આવે છે અને પાછા પહોંચાડે છે. આ કામમાં તેઓને કમિશન મળે છે. જામનગરમાં તેમની પોતાની પણ રિધ્ધી સિધ્ધી જ્વેલર્સ નામે દૂકાન છે. ત્યાં તેની સાથે ભાણેજ અનિલભાઇ ઝીંઝુવાડીયા પણ રિપેરીંગનું કામ કરે છે. ગઇકાલે પોતે જામનગર આવ્યા હતાં. તેના સંબંધી વિભાપરવાળા અજયભાઇ સોની કે જેઓ રાજકોટ તેની વેગનઆર કાર લઇને રાજકોટ ગધીવાડમાં દરગાહ પાસેની દૂકાને કામ સબબ આવતાં હોઇ પોતે તેની સાથે પરત જામનગર જાય છે. આ રીતે રમેશભાઇ ભુવા પણ જામનગર રહેતાં હોઇ તે પણ અજયભાઇની કારમાં જ રાજકોટથી પરત જામનગર જાય છે.